armvectores/hy_wikipedia_2023 huggingface dataset:
Լագոա Ռեալ

Լագոա Ռեալ (պորտ.՝ Lagoa Real), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Գուանամբի գավառի կազմի մեջ։ Բնակչությունը կազմում է 13 795 մարդ՝ 2006 թվականի տվյալներով։ Գրավում է 996,292 կմ2 տարածք։ Բնակչության խտությունը՝ 14,1 մարդ/կմ²։
Քաղաքի տոնը նշվում է մայիսի 14-ին։


== Պատմություն ==
Քաղաքը հիմնադրվել է 1989 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 20.459.671,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.518,91 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,605 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում կիսաանապատային է։
Կուեվաս դել Ալմանսորա

Կուեվաս դել Ալմանսորա (իսպ.՝ Cuevas del Almanzora), մունիցիպալիտետ Իսպանիայում։ Գտնվում է Ալմերիա պրովինցիայում Անդալուսիա ինքնավար մարզում։ Մունցիպիլատետը մտնում է Լեվանտե Ալմերենսե շրջանում։ Տարածքը կազմում է 263 կմ2։ Բնակչությունը` 12 891մարդ (2010 թվականի տվյալներով)։ Պրովինցիայի վարչական կենտրոնից գտնվում է 97 կմ հեռավորության վրա։


== Ժողովրդագրություն ==


== Պատկերասրահ ==

		
		
		
		
		
		


== Արտաքին հղումներ ==
Պաշտոնական էջ
Estado del Embalse de Cuevas del Almanzora
Estación Meteorológica de Cuevas del Almanzora
Խոսրով Ավետիսյան

Վիքիպեդիայում կան հոդվածներ  Ավետիսյան ազգանունով այլ մարդկանց մասին:Խոսրով Կուրդինի Ավետիսյան (հոկտեմբերի 8 (21), 1900, Կարս, Կարսի մարզ, Կովկասյան երկրամաս, Ռուսական կայսրություն - մարտի 24, 1954(1954-03-24), Ալմաթի, Ղազախական ԽՍՀ, ԽՍՀՄ), խորհրդային մետալուրգ։ Ղազախական ԽՍՀ ԳԱ թղթակից-անդամ (1946), տեխնիկական գիտությունների դոկտոր (1941), պրոֆեսոր (1939), Ղազախական ԽՍՀ գիտության և տեխնիկայի վաստակավոր գործիչ (1945)։


== Կենսագրություն ==
Ծնվել է հոկտեմբերի 8 (21)-ին, Կարսում։ Ավարտել է Մոսկվայի լեռնային ակադեմիան (այժմ՝ Մոսկվայի լեռնային ինստիտուտ) 1929 թվականին։ Գործուն մասնակցություն է ունեցել Հայաստանի լեռնագործ բանվորների արհեստակցական միության կազմակերպմանը, եղել նրա ղեկավարներից (1921-1923)։


== Աշխատանքային գործունեություն ==
1939 թվականից Ղազախստանի լեռնամետալուրգիական ինստիտուտի (այժմ՝ Ալմա-Աթայի պոլիտեխնիկական ինստիտուտի) ծանր մետաղների մետալուրգիայի ամբիոնի վարիչ, միաժամանակ 1946 թվականից՝ Ղազախական ԽՍՀ ԳԱ մետալուրգիայի և հարստացման ինստիտուտի գիտական ղեկավար։
Ավետիսյանը մեծ ավանդ ունի Ղազախական ԽՍՀ պղնձի մետալուրգիայի գիտական և տեխնիկական խնդիրների մշակման գործում։ Մահացել է մարտի 24-ին, Ալմա-Աթայում։


== Ծանոթագրություններ ==
Քամոտ օր Վենյոյում

Քամոտ օր, իմպրեսիոնիստ նկարիչ Ալֆրեդ Սիսլեյի կտավը, որը պահվում է Էրմիտաժում։ 
Նկարի վրա պատկերված է մի քանի ծառ` ձգված խիտ ամպերով մռայլ երկնքի ֆոնին։ Ծառերն աճել են ոչ մեծ բլրի վրա, հեռվում երևում է հերկած դաշտը։ Կտավի ներքևի մասում երևում է նկարչի ստորագրությունը. Sisley:
1880 թվականին Ալֆրեդ Սիսլեյը միջոցներ խնայելու նպատակով Փարիզից տեղափոխվել է Մորե սյուր Լուեն քաղաքի մոտակայք։ Այդ փոքրիկ քաղաքի մոտ է գտնվում Վենյո Նադոն բնակավայրը, որը տեղակայված է Սեն գետի վտակ Լուեն գետի ափին։ Վենյոյում Սիսլեյն ապրել է մինչև 1882 թվականի սեպտեմբեր և նկարել է մի քանի նկարներ, այդ թվում և` «Քամոտ օրը»։ Նկարը թվագրվում է 1882 թվականով։

1883 թվականին նկարը ձեռք է բերել Պոլ Դյուրան Ռուելը, և այն երկար ժամանակ գտնվել է վերջինիս պատկերասրահում։ Միայն 1905 թվականին այն 12.500 ֆրանկով ձեռք է բերել մոսկվացի առևտրական ու կոլեկցիոներ Իվան Մորոզովը։ Հոկտեմբերյան հեղափոխությունից հետո Մորոզովի հավաքածուն ազգայնացվել է, և 1923 թվականից նկարը գտնվել է Նոր արևմտյան արվեստի թանգարանում։ 1930 թվականին նկարը փոխանցվել է Էրմիտաժին։ 2014 թվականի վերջից այն ցուցադրվում է Գլխավոր շտաբի շենքի չորրորդ հարկում, 406 սրահում (Կամիլ Պիսսարոյի և Ալֆրեդ Սիսլեյի սրահ)։
Էրմիտաժի` Արևմտաեվրոպական կերպարվեստի բաժնի գլխավոր գիտաշխատող Ալբերտ Կոստենևիչը, նկարագրելով նկարը, նշել է.


== Ծանոթագրություններ ==


== Գրականություն ==
Барская А. Г., Костеневич А. Г. Французская живопись. Вторая половина XIX — XX век. Каталог (Государственный Эрмитаж. Собрание западноевропейской живописи). — Л.: Искусство, 1991. — 473 с.
Братья Морозовы. Великие русские коллекционеры: каталог выставки / Государственный Эрмитаж; Государственный музей изобразительных искусств имени А. С. Пушкина. — СПб.: Изд-во Гос. Эрмитажа, 2019. — 368 с. — ISBN 978-5-93572-861-8
Ֆլերի (Սոմի գավառ)

Ֆլերի (ֆր.՝  Fleury), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 214 մարդ, բնակչության խտությունը` 22.72 մարդ/կմ²: Բնակավայրը զբաղեցնում է 9.42 կմ² տարածք:


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 22 կմ հարավ-արևմուտք:


== Բնակչություն ==


== Տնտեսություն ==
2010 թվականին ուներ 162 աշխատունակ (15-64 տարեկան)  բնակիչ, որոնցից ակտիվ էին 127-ը, իսկ ոչ ակտիվները` 35: Ակտիվության ցուցանիշը կազմում է 78,4 %: 127 աշխատունակ մարդկանցից աշխատել է 118 անձ (63 տղամարդ և 55 կին): Գործազուրկ են եղել 9 անձ (5 տղամարդ և 4 կին): 35 անաշխատունակներից 15-ը եղել են աշակերտներ կամ ուսանողներ, 12-ը` թոշակառուներ, իսկ 8-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ArmCopters

ArmCopters կամ ԱրմՔոփթերս, Հայաստանում գործող պաշտպանական ընկերություն։ Կազմակերպության տնօրենն է Արմեն Սաֆարյանը։


== Արտադրանք ==
2017 թվականի սեպտեմբերին Երևանում տեղի ունեցած Դիջիթեք Էքսպո 13-րդ տեխնոլոգիական ցուցահանդեսին ընկերությունն բացի դրոններից ներկայացրել է նաև հեռակառավարվող ռոբոտ-տանկ, որն ունի ռազմական նշանակություն։ Արմեն Սաֆարյանի խոսքով, տանկը բաղկացած է տեսախցիկներից, կարելի է ներկառուցել զենքեր, ինչպես նաև «մինչև 5 կմ հեռավորության վրա ղեկավարվում է ինչպես ավտոմատ, այնպես էլ օպերատորի միջոցով։ Կարելի է օգտագործել և՛ հետախուզական, և՛ պաշտպանական, և՛ հարկ եղած դեպքում հարձակվողական նպատակներով»։


== Արտաքին հղումներ ==
Պաշտոնական կայք Archived 2022-01-13 at the Wayback Machine.


== Ծանոթագրություններ ==
Մարգարիտ (անձնանուն)

Անվան այլ կիրառումների համար տե՛ս՝ Մարգարիտ (այլ կիրառումներ)Մարգարիտ, հայկական ծագում ունեցող իգական անձնանուն , որն առաջացել է հայերեն մարգարիտ բառից։ Տարածված է հայերի շրջանում և ՀՀ ընտրողների ցուցակներում հանդիպում է 6863 անգամ ։ Նույն անունը հանդիպում է նաև այլ լեզուներում՝ ֆրանսերեն՝ Margerit, ռուսերեն՝ Маргарита, անգլերեն՝ Margaret, Maggie, հունարեն՝ Margit, իտալերեն՝ Margherita, լատիներեն՝ Margherita, գերմաներեն՝ Margarete, Margarethe, Grete, լեհերեն՝ Małgorzata։ Օգտագործվում են նաև անվան այլ տարբերակներ՝ Մարգարիտա, Մարգրիտ, Մարգարիդ, Մարքարիտ, Մարգարետ, Մարկարիտ, Մրգարիտ։ Փաղաքշական ձևերն են Մարգոնև Մարգուշը։


== Ծանոթագրություններ ==


== Գրականություն ==
Հրաչյա Աճառյան, Հայոց անձնանունների բառարան
Լարային գործիքներ

Լարային երաժշտական գործիք, երաժշտական գործիք, որտեղ ձայնի (վիբրատորի)  աղբյուրն է համարվում լարի տատանումը։  Հորնբոստել-Աաքսի համակարգում դրանք անվանում են քորդոֆոններ։  Լարային երաժշտական տիպային գործիքներից են համարվում՝ ջութակը, թավջութակը, ալտը, կոնտրաբասը, տավիղը և կիթառը, ինչպես նաև բազմաթիվ տարբեր ազգային  գործիքներ՝ կոմուզը, խոմուսը, կիլկիյակը, կոբիզը, դոմբիրը, գուսլին, բալալայկան, դոմբրան և այլն։


== Լարային գործիքների տեսակներ ==
Բոլոր լարային գործիքները տատանում են տալիս մեկ կամ մի քանի լարով՝ իր կորպուսով (կամ էլեկտրական գործիքի ձայնահանիչի միջոցով)։ Սովորաբար  նրանք առանձնացվում են ըստ լարի տանատանման «արձակման»։


=== Կսմիթավոր ===
Կսմիթ  (իտալերեն՝ pizzicato),  օգտագոծվում է այնպիսի գործիքների կատարմամբ, որոնք են կիթառը, բալալայկան, դոմբրան, ուդան, սիտարը, բանջոն, ժետիգենը, արֆան, և օգտագործում են մատի միջոցով։ Այս կատեգորիային է պատկանում ստեղնաշարային գործիք՝ կլավեսինը, որի լարը ձգվում է փետուրի ծայրով։


=== Աղեղնավոր ===
Աղեղնավոր  (իտալերեն՝ arco-աղեղ) ձայնի դուրս հանման մեթոդը իրականանում է ջութակով, կիլկիյակով, ալտեով, կոնտրաբասով նվագելու ժամանակ։ Աղեղը կազմված է ձողից իր մեջ ձգված բազմաթիվ մազիկներից։


=== Հարվածային ===
Լարային գործիքներով ձայնի ստացման երրորդ տարածված միջոցն է համարվում՝ մուրճի հարվածումը լարին։ Այդ տիպի ամենատարածված գործիքն է դաշնամուրը (նախկինում համարվում էր հարվածային գործիք), որտեղ մուրճերը ունեն հատուկ դեր։ Մյուս օրինակն է՝ կիմբալը (ցիմբալը), որի ժամանակ նվագողն է բռնում մուրճերը։
Հարվածային ևս մի միջոց է օգտագործվում կլավիկորդ (դաշմանուրի տեսակ) նվագելիս, պղնձե սայրերը պահում են լարերը կոշտ, որի միջոցով էլ նրանք հարվածից վիբրացիա են տալիս։
Նույնը կարելի է անել նաև կսմիթավոր կամ  աղեղնավոր գործիքով, կիթառիստներն այս հնարքն անվանում են  աճող սահման (անգլ. hammer-խփել)։ Վերջին էլեկտրական ձայնահանիչների հայտնագործությունից հետո կիթառով նվագելը դարձավ հնարավորինս հեշտ, ստանում էին գրեթե բոլոր ձայները այդ մեթոդի միջոցով։ Այնպես, ինչպես կարելի է անել դա սեփական ձեռքերով, դա հաճախ անվանում են «կրկնակի արտահայտում»։ Գոյություն ունեն հատուկ այս կիթառի նման ստեղծված գործիքներ, օրինակ Բունկեր Տուչ Կիտառ, Կիթառ Ուօարա և Մեգատարը (անգլ. Megatar):
Աղեղնավոր գործիքներով նվագողները երբեմն օգտագործում են նաև լարին հարվածելու կոլ լեգնո (իտալ. col legno ձևը)։ Սա առաջացնում է ձայնի արձակման ցանկալի բարձրություն։ Կոլ լեգնո եղանակով հայտնի նվագախմբային կատարումը Գուստավ Խոլստայի Մոլորակներ (The Planets) շարքերգից «Մարսն» («Mars») է։


== Լարի երկարություն կամ մենզուրա ==
Կսմիթահար կամ աղեղնավոր երաժշտական գործիքների վերին և ներքին ծայրերի հեռավորությունը։ Սահմանում են որոշակի ֆիզիկական հեռավորություն գործիքի նոտաների միջև։ Օրինակ՝ կոնտրաբասի լարի երկարությունը մոտավորապես 42 դյույմ է, իսկ ջութակինը՝ համարյա 13։ Ջութակի ավելի կարճ լարերին ձախ ձեռքով հեշտ կարելի է նվագել երկու օկտավա առանց դիրքը փոխելու, իսկ կոնտրաբասով մեկ օկտավա կամ նոնա։


== Ծանոթագրություններ ==


== Գրականություն ==
«Струнные инструменты»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
Должанский А. Краткий музыкальный словарь. – Рипол Классик, 1964.
Михеева Л. Музыкальный словарь в рассказах //М.:«Советский композитор. – 198
Նիագարայի ջրվեժն ամերիկյան կողմից (Չըրչի նկար)

«Նիագարայի ջրվեժն ամերիկյան կողմից» (անգլ.՝ Niagara Falls, from the American Side), ամերիկացի նկարիչ, ռոմանտիզմի կարկառուն ներկայացուցիչ Ֆրեդերիկ Էդվին Չըրչի (Frederic Edwin Church, 1826-1900 թվականներ) նկարներից։ Նկարիչը կտավը վրձնել է 1867 թվականին մի քանի նախնական էսքիզների և լուսանկարների հիման վրա, որոնք արել է ԱՄՆ-ի Նիագարա Ֆոլս քաղաքում։ Ներկայիս դրությամբ «Նիագարայի ջրվեժը ամերիկյան կողմից» կտավը պահպանվում և ցուցադրվում է Էդինբուրգի Շոտլանդիայի ազգային պատկերասրահում։ Ֆրեդերիկ Էդվին Չըրչը համարվում է «Հուդզոն գետի դպրոց»-ի ականավոր նկարիչներից։


== Պատմություն ==

Ֆրեդերիկ Էդվին Չըրչն առաջին անգամ այս ջրվեժը կտավին է հանձնել 1857 թվականին։ Նկարիչը 1856 թվականին մի քանի անգամ այցելել է ջրվեժի մոտ հուլիսին և օգոստոսի վերջին։ Հընթացս այս այցելությունների, նա կատարել է բազմաթիվ էսքիզներ և լուսանկարներ տարբեր տեղանքներից։
«Նիագարայի ջրվեժը ամերիկյան կողմից» կտավն արձանագրեց մեծ հաջողություններ. Նյու Յորքի գեղարվեստի պատկերասրահում հազարավոր այցելուներ հիացան այս ստեղծագործությամբ։ Դրանից հետո նկարը ցուցադրությունների հանվեց երկրի արևելյան ափի խոշորագույն քաղաքներում։ Երկու անգամ այն ցուցադրվեց Մեծ Բրիտանիայում։ 1867 թվականին նկարը ցուցադրվեց Փարիզի Համաշխարհային ցուցահանդեսին։ Նույն թվականին նկարը գնվեց Վաշինգտոնի Կորկորան արվեստի պատկերասրահի կողմից։ 2014 թվականին վերոհիշյալ թանգարանի փակվելուց հետո «Նիագարայի ջրվեժը ամերիկյան կողմից» կտավը նվիրեցին Վաշինգտոնի Արվեստի ազգային պատկերասրահին։
Մյուս «Նիագարայի ջրվեժը ամերիկյան կողմից» կտավը, որը նկարվել է 1867 թվականին։ Տասը տարի անց՝ 1887 թվականին այս ստեղծագործությունը գնվել է Ջոն Ս. Քենեդու կողմից։ Վերջինս կտավը նվիրել է իր հայրենիքին՝ Շոտլանդիային, ուր ցայսօր էլ նկարը պահպանվում և ցուցադրվում է։ Այս նկարը Ֆրեդերիկ Էդվին Չըրչի միակ ստեղծագործությունն է, որը գտնվում է Եվրոպայում։


== Նկարագիր ==
«Նիագարայի ջրվեժը ամերիկյան կողմից» կտավում պատկերված է Նիագարայի ջրվեժը։ Այստեղ ջրվեժը պատկերված է արևելյան՝ Ամերիկյան հատվածից։ Ջրվեժի ցայտերում նկարիչը պատկերել է ծիածան։ Ֆրեդերիկ Էդվին Չըրչը նկարին հաղորդել է բնական անընդմեջ շարժունակության տպավորություն. դիտողը տեսնում ու զգում է, թե ինչպես է ջուրը դղրդյունով թափվում ներքև։


== Ոճ ==

«Նիագարայի ջրվեժը ամերիկյան կողմից» ստեղծագործությունը նկարված է ռոմանտիզմի ոճով։ Այն արտացոլում է գեղագիտական սկզբունքները, որոնք բարձրացրել են գեղանկարչական արվեստը։ Չըրչը «Հուդզոն գետի դպրոց»-ի (Hudson River School) ակնառու նկարիչներից է համարվում։ Նրա գեղագիտական տեսունակությունը ռոմանտիզմի ազդեցության հետևանք է։ Ռոմանտիզմի ժանրով կատարած նկարն աչքի է ընկնում խիստ էմոցիաներով։ Այստեղ շարժումն առավել բնական ու էմոցիոնալ է պատկերված, քան ռեալիզմի չոր ու միապաղաղ դարաշրջանին բնորոշ նկարներում։


== Տես նաև ==
Նիագարա (Չըրչի նկար)


== Ծանոթագրություններ ==


== Գրականություն ==
Джонстон, Кристофер, "Ниагарский водопад с американской стороны 1867", Национальной галереи Шотландии, 1980.


== Արտաքին հղումներ ==
Նիագարայի ջրվեժը Archived 2016-03-30 at the Wayback Machine.
Միրաքլ

Միրաքլ (լատ.՝ miraculum — հրաշք), միջնադարյան չափածո դրամա՝ կրոնա-բարոյախոսական բովանդակությամբ։ Տարածված է եղել XIII—XIV դարեր արևմտաեվրոպական երկրներում։ Միրաքլին հատուկ են հրաշապատում տարրերը՝ սրբերի, «երկնային ուժերի» միջամտությունը մարդու ճակատագրին և առասպելական թեմաները։ Հնագույն օրինակներից են՝ Ժ. Բոդելի «Ս. Նիկողայոս» (1200), Ռյութ-բյոֆի «Միրաքլ Թեոֆիլի մասին» (1261)։ Միրաքլը որոշակիորեն ազդել է Վերածննդի իսպանական դրամայի վրա։ XVII—XVIII դարեր պահպանվել է ճիզվիտական դպրոցներում։
Էգրիչայ

Գտնվում  է Մադինա գյուղից 15կմ դեպի հարավ։ տեղանքը շրջապատված է գեղեցիկ  լեռներով։ Գոգավորությունում շատեն ստորգետնյա ջրերը կան բազմաթիվ  բնական  անուշահամ աղբյուրներ  


== Ծանոթագրություններ ==
Ալանբոթ

Ալանբոթ, լեռ Ղարաբաղի բարձրավանդակում, Մարտունու շրջանի Ճարտար քաղաքի արևմտյան կողմում։ Հսկա լեռ է և շրջակայքի նկատմամբ ունի մեծ բարձրություն։


== Ծանոթագրություններ ==
Հրաչյա Բեյլերյան

Հրաչյա Հայկի Բեյլերյան (մարտի 27, 1952(1952-03-27), Կիրովական, Հայկական ԽՍՀ, ԽՍՀՄ - դեկտեմբերի 12, 2013(2013-12-12), Երևան, Հայաստան), հայ բանաստեղծ, թարգմանիչ։


== Կենսագրություն ==
Ծնվել է Կիրովական (այժմ՝ Վանաձոր) քաղաքում։ 1974 թվականին ավարտել է Երևանի Խաչատուր Աբովյանի անվան հայկական մանկավարժական ինստիտուտի բանասիրական ֆակուլտետը։ 1974-1979 թթ. աշխատել է ՀԽՍՀ Ապարանի շրջանի Ափնա, այնուհետև Վարդենուտ գյուղերի դպրոցներում որպես հայոց լեզվի և գրականության ուսուցիչ։ 1979 թվականից աշխատել է «Հայֆիլմ» կինոստուդիայի սցենարական բաժնում, 1983 թվականից կինոստուդիայի սցենարական-խմբագրական կոլեգիայի անդամ էր։ 1984 թվականից ԽՍՀՄ, այնուհետև Հայաստանի Հանրապետության Գրողների միության անդամ։


== Հ. Բեյլերյանի երկերի մատենագրությունը ==
Հարթավայրի սիրտը (բանաստեղծություններ), Երևան, «Սովետական գրող», 1982, 36 էջ։
Մհերի դուռը, Երևան, 1988, էջ։
Վերջալույսը թռչուն, Երան, 2003, էջ։
Բանաստեղծություններ, Երևան, Անտարես, 2014, 336 էջ։


== Հ. Բեյլերյանի կատարած թարգմանությունները (ռուսերենից) ==
Հին Արևելքի պոեզիա (ժողովածուի «Չինաստան» և «Ճապոնիա» բաժինների առանձին գործեր թարգմանել է Հր. Բեյլերյանը), Երևան, Երևանի համալսարանի հրատարակչություն, 1982, 616 էջ։
«XX դարասկզբի ռուսական պոեզիա» ժողովածույում թարգմանել է հետևյալ հեղինակներին. Մաքսիմիլիան Վոլոշին, Օսիպ Մանդելշտամ, Մարինա Ցվետաևա, Անդրեյ Բելի, Երևանի համալսարանի հրատարակչություն, 1982, 536 էջ։
Թարգմանել է Օսիպ Մանդելշտամ Բանաստեղծություններ («Ապոլոն» հրատարակչություն, Երևան, 1993 թ. 214 էջ) - «Մեգանոմ» (բանաստեղծություններ, արձակ), Օսիպ Մանդելշտամ (բանաստեղծություն, արձակ, Երևան, «Նաիրի» հրատարակչություն, 2012), Օչիրովա (բանաստեղծություններ, «Ամարաս», 2007 թ.), Անդրեյ Պլատոնով, Գուբը» - (վեպ, «Նաիրի» հրատարակչություն, 2010 թ. ) և այլն։
«Թարգմանչաց արվեստ» շտեմարան։Մամուլում տպագրվել են թարգմանություններ հետևյալ հեղինակներից. Պուշկին, Տյուտչև, Լերմոնտով, Բրոդսկի, Լորկա, Նեզվալ, Խիմենես, Ֆրանսու Վիյոն, Անգելուս Սիլեզիուս և այլն։
Թարգմանական գործունեության համար ստացել է մի շարք մեդալներ ու շքանշաններ։
2008 թվին արժանացել է ՀԳՄ (օրհնությամբ և աջակցությամբ Մայր Աթոռ Ս. Էջմիածնի) ԿԱՆԹԵՂ թարգմանական մրցանակին՝ օտար լեզուներից հայերեն թարգմանական վաստակի համար։


== Աղբյուրներ ==
Մյաեկյուլա (գյուղ, Սանգաստե շրջան)

Անվան այլ կիրառումների համար տե՛ս՝ ՄյաեկյուլաՄյաեկյուլա (էստ․՝ Mäeküla), գյուղ Էստոնիայի Վալգամաա նահանգի Սանգաստե շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ազանքյոյ

Ազանքյոյ, գյուղ Արևմտյան Հայաստանում, Էրզրումի վիլայեթի Մժնկերտի գավառի Խորասանի գյուղախմբում։
1877-1878 թվականներին ուներ 25 տուն թուրք և քուրդ բնակիչ։ Բնակչության հիմնական զբաղմունքը անասնապահությունն ու գյուղատնտեսությունն է։
Քարտեզներում գյուղը նշվում է նաև Հասանքյոյ անունով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հայերը Ֆիլիպիններում

Ֆիլիպիններում հայ առաջին վաճառականները հաստատվել են 16-րդ դարի 2-րդ կեսին՝ իսպանական տիրապետության ժամանակ։ Նրանց մուտքը կղզիներ, ի տարբերություն այլ օտարազգիների, եղել է ազատ և խրախուսվել տեղական իշխանությունների կողմից։
1686 թ. Հնդկաստանում գործող Արևելա-հնդկական առևտրական ընկերության և տեղի հայ վաճառականների միջև կնքված պայմանագրով հայ վաճառականներն անգլիական նավերով Մանիլայում ազատ ելումուտի և առևտրի իրավունք են ստացել։ Հայ առևտրականները Մանիլայից հիմնականում արտահանել են համեմունք, մետաքս, կերպաս և այլն, ներմուծել շաքար և արծաթ, ինչպես նաև «հայկական» կոչվող ներկատեսակ։
Հայ ակնավաճառների ձեռքում է եղել Ֆիլիպիններում թանկագին քարերի առևտրի մենաշնորհը։
18-րդ դարում Մանիլայի հայ գաղութը հիշվում է Մայր Աթոռ Ս. Էջմիածնի գրագրություններում՝ որպես Իրանա-Հնդկաստանի (Նոր Ջուղայի) Հայոց թեմի մեջ մտնող համայնք։
18-րդ դարի երկրորդ կեսին Ֆիլիպիններում ապրել և ստեղծագործել է պատմաբան Զաքարիա Ջուղայեցին։
Երկրորդ համաշխարհային պատերազմի ժամանակ՝ Ճապոնական օկուպացիայի տարիներին (1942-1945), Ֆիլիպիններում հայերի թիվը նվազել է։ 
Ներկայումս Ֆիլիպիններում մոտ մի քանի տասնյակ հայ է բնակվում,  միայն Մանիլայում ։
Կլավետ

Կլավետ (ֆր.՝ Clavette), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Լա Ժարրի կանտոնի կազմի մեջ։ Հանդիսանում է Լա ռոշել շրջանը։
Համայնքի INSEE կոդ՝ 17109։


== Բնակչություն ==
Համայնքի բնակչությունը 2010 թվականին կազմում էր 1184 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Կլավետ (ֆր.)
Քրոմշպինելիդներ

Քրոմշպինելիդներ, քրnմշպինելներ, քրոմիտներ, միներալներ շպինելիդների խմբից։ Ընդհանուր քիմիական կազմը՝ (Mg, Fe)(Cr, Al, Fe)2O4։ Քրոմշպինելիդները ընդգրկում են շուրջ 20 միներալ և դրանց տարբերակները։ Կարևոր միներալներն են՝ մագնոքրոմիտը՝ (Mg, Fe)Cr2O4, քրոմպիկոտիտը՝
(Mg, Fe)(Cr, Al)2O4 և ալյումոքրnմիտը Fe(Cr,Al)2O4։ Բուն քրոմիաը՝ FeCr2O4, հազվագյուտ միներալ է և հայտնաբերված է միայն երկնաքարերում։ Բյուրեղագիտական համակարգը խորանարդային է։ Բյուրեղային ստրուկտուրան նման է նորմալ շպինելի ստրուկտուրային։ Գույնը սև, գորշ-սև։ Կարծրությունը 5,5 7,5, խտությունը՝ 4200-5100 կգ/մ3։ Երբեմն թույլ մագնիսական են։ Քրոմի ստացման հիմնական հանքանյութն են։ Արհեստական քրոմշպինելիդները՝ քրոմային ֆերիտները, կիրառվում են ռադիոէլեկտրոնիկայում, հաշվողական տեխնիկայում։
Բրայթոն և Հոուվ

Բրայթոն և Հոուվ (անգլ.՝ Brighton and Hove), քաղաք և համայնք  Մեծ Բրիտանիայի հարավային մասում։ Ունի «սիթի»-ի կարգավիճակ։ Համայնքի ամենամեծ քաղաքը Բրայթոնն է (150 հզ. բնակչությամբ)։ Համայնքի ընդհանուր բնակչությունը կազմում է 247 817, իսկ խտությունը 2 998 մարդ/կմ² (2001 թվականի տվյալներով)։ Քաղաքը գտնվում է Լա Մանշ նեղուցի ափին։


== Ծանոթագրություններ ==


== Հղում ==
Բրայթոն և Հոուֆ համայնքի պաշտոնական կայք էջը
Հերմոն

Հերմոն, գյուղ Հայաստանի Հանրապետության Վայոց ձորի մարզի Եղեգնաձորի տարածաշրջանում, մարզկենտրոնից 26 կմ հյուսիս-արևելք, Արփայի աջակողմյան վտակ Եղեգիս գետի վերին հոսանքի շրջանում։
Անհայտ պատճառով Հերմոն է վերանվանվել 1991 թ.-ի ապրիլի 3-ին։


== Աշխարհագրություն ==
Հերմոնով է անցնում Եղեգնաձոր-Վարդահովիտ, Եղեգնաձոր–Գողթանիկ ճանապարհները։ Գյուղն ունի գեղեցիկ բնություն, երկայնքով հոսում է Արատես գետը։ Հերմոն համայնքի վարչական տարածքի մեջ է մտնում Կալասար (Կալասեր) գյուղը։ Այն գտնվում է Արդենիսի լեռնաշղթայի հարավային լանջին, Արփայի աջակողմյան վտակ՝ Եղեգիս գետի հովտում, Հերմոն գյուղից 1կմ հյուսիս-արևմուտք և մարզկենտրոնից մոտ 17 կմ հյուսիս–արևելք։ Կալասարը նախկինում մտնում էր Երևանի նահանգի Շարուր–Դրալագյազի գավառի մեջ։


== Պատմություն ==
Գյուղի պատմական հայերեն անունը Գրկիք է, և 1991 թ. անհայտ պատճառով վերանվանվել է Հերմոն- Իսրայելում գտնվող բարձունքի անունով։
Մինչև 1988 թվականը Հերմոնում՝ Ղավուշուղ գյուղում ապրել են ադրբեջանցիներ, իսկ հետո վերաբնակեցվել է Ադրբեջանից ու Արցախից Հայաստան բռնագաղթված հայերով։ 
ԽՍՀՄ-ի տարիներին ադրբեջանաբնակ Կալասարը միավորված էր Ղավուշուղ, այժմ՝ Հերմոն, գյուղի հետ մեկ տնտեսության մեջ։ Ներկայումս Կալասարը բնակեցված չէ, սակայն հիմա էլ նշմարվում են եկեղեցու ավերակներ և հայկական բազմաթիվ գերեզմանաքարեր։


== Բնակչություն ==
Հերմոնի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հողագործությամբ, պտղատու ծառերի մշակմամբ։


== Պատմամշակութային կառույցներ ==
Հերմոն գյուղից դեպի հյուսիս-արևմուտք գտնվում է Արատեսի վանքը։ Պատմականորեն դա Մեծ Հայքի Սյունիք աշխարհի Վայոց ձոր գավառի տարածքն էր։ Վանքի համակառույցը բաղկացած է իրար կից չորս մեծ, հինգ փոքր շենքերից։ Հնագույն արձանագրություններում եկեղեցիներն անվանվել են Սուրբ Սիոն, Սուրբ Կարապետ և Սուրբ Աստվածածին։ Ենթադրվում է, որ այն հիմնադրվել է VII դարում, թեև ամենահին գրավոր տեղեկությունը 9-րդ դարի է։ Սուրբ Կարապետը՝ XI-XII դարերում։ Ուշագրավ է վերջինիս գավիթը, որի ճարտարապետը եղել է Սիրանեսը (XIII դար)։ 13-րդ դարում Վայոց ձորի իշխան Տարսայիճ Օրբելյանն Արատեսի վանքին է նվիրել մի քանի գյուղեր, որից հետո վանքը դարձել է Նորավանքի ամառանոցը։ Իսկ X-XIV դարերում այն եղել է գրչության խոշոր կենտրոն։
Հերմոն գյուղից 3 կմ հարավ-արևմուտք, լեռան վրա բազմած է շքեղաշուք Հերմոնի վանքը (Կնեվանք, IX-XV դարեր)։ Այն եղել է Սյունյաց աշխարհի կրոնական, մշակութային նշանավոր կենտրոն։ Հերմոնի վանքը 936 թվականին հիմնադրել են Սյունյաց գահերեց իշխան Սմբատը և Հակոբ եպիսկոպոսը։ 1338 թվականին այստեղ է հաստատվել Եսայի Նչեցու աշակերտ Տիրատուր վարպետը և հիմնադրել նոր դպրոցի՝ Հերմոնի վանքի դպրոցը, որը գործել է մինչև XV դարի վերջը։ Հերմոնի վանքում շուրջ հարյուր տարի գործել է գրչության դպրոցը, որտեղից մեզ են հասել մեկ տասնյակից ավելի ձեռագրեր, մեկնություններ։
Գյուղից 3 կմ հարավ-արևմուտքում է գտնվում նաև Սբ. Գրիգոր եկեղեցին (XVI դար)։


== Հասարակական կառույցներ ==
Հերմոնն ունի իննամյա հիմնական դպրոց, մշակույթի տուն, հյուրանոցային համալիր, և գյուղապետարան։


== Արտաքին հղումներ ==
Հերմոն բնակավայրը «GEOnet Names Server» կայքում։
2001 թվականի Հայաստանի մարդահամարի արդյունքները, Հայաստանի վիճակագրական կոմիտե


== Ծանոթագրություններ ==
Կարեն Ալեքսանդրյան

Կարեն Վռամի Ալեքսանդրյան (հունիսի 30, 1934(1934-06-30), Դիլիջան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 27, 2004(2004-12-27)), մեքենագետ, տեխնիկական գիտությունների դոկտոր (1972 թ.), պրոֆեսոր (1976 թ.), ՀՀ ԳԱԱ ակադեմիկոս (1996 թ.), ՀՀ ԳԱԱ թղթակից անդամ (1982 թ.)։


== Կենսագրություն ==
Կարեն Ալեքսանդրյանը ծնվել է 1934 թվականին, Դիլիջանում։ 1956 թվականին ավարտել է Հայաստանի գյուղատնտեսական ինստիտուտը։ 1956-1957 թվականներին եղել է  ԽՍՀՄ էլեկտրոարդյունաբերության նախարարության էլեկտրոմեխանիկայի գիտահետազոտական ինստիտուտի  ինժեներ-մեխանիկ, 1957-1958 թվականներին` ԽՍՀՄ գունավոր մետալուրգիայի նախարարության Անդրկովկասգունմետշին տրեստի մեխանիկական արտադրամասի ավագ վարպետ, 1959-1962 թվականներին` ԽՍՀՄ «Պետկոմգյուղտեխնիկա» միութենական միավորման գյուղատնտեսության մեքենայացման և էլեկտրիֆիկացման գիտահետազոտական ինստիտուտի ասպիրանտ, 1962-1964 թվականներին նույն ինստիտուտի ավագ գիտական աշխատող, 1964-1966 թվականներին` գիտական քարտուղար։ 1964 թվականին Ալեքսանդրյանին շնորհվել է տեխնիկական գիտությունների թեկնածուի գիտական աստիճան։ 1964 թվականին ծառայողական գործուղումով աշխատել է Աֆղանստանում։ 1965 թվականին Ալեքսանդրյանին շնորհվել է ավագ գիտաշխատողի կոչում։ 1972 թվականին  արժանացել է տեխնիկական գիտությունների դոկտորի գիտական աստիճանի։ 1972 թվականին գործուղվել է Գերմանիայի Դեմոկրատական Հանրապետություն։ 1966-1972 թվականներին եղել է լեռնային հողագործության և մելիորացիայի բաժնի վարիչ, 1972-1977 թվականներին` «Հայգյուղմեքենայացում» ԳԱՄ-ի տնօրեն, 1977 թվականից՝ նույն ձեռնարկության գծավոր տնօրեն։ 1974 թվականին ընտրվել է ՀԿԿ Նաիրիի շրջկոմի պլենումի (լրակազմ ժողովի) անդամ, 1975 թվականին` աշխատավորների Նաիրիի շրջանային խորհուրդի պատգամավոր։ 1976 թվականին արժանացել է պրոֆեսորի կոչման։ 1979 թվականին գործուղվել է Կուբա, Հոլանդիա, 1980 թվականին` Հնդկաստան։ 1983-1990 թվականներին եղել է ԽՍՀՄ լեռնային երկրագործության և քարքարոտ հողերի իրացման համար ստեղծվող մեքենաների գլխավոր կոնստրուկտոր։ 1990-2002 թվականներին եղել է ՀՀ Առևտրի պալատի փոխտնօրեն։


== Պարգևներ ==
Ժողովուրդների բարեկամության շքանշան
Կառավարական մեդալ
Գիտական մեդալ
«Աշխատանքի արիության համար՝ ի նշանավորումն Վ. Ի. Լենինի ծննդյան 100-ամյակի» մեդալ, 1970
«Աշխատանքային գերազանցության համար» մեդալ, 1971
Աշխատանքային կարմիր դրոշի շքանշան, 1973


== Երկեր ==
Динамика машин для освоения каменистых почв, 1971.


== Ծանոթագրություններ ==
Ֆուտբոլի Անգլիայի գավաթ 1985-86

Ֆուտբոլի Անգլիայի գավաթ 1985-86 (անգլ.՝ 1985-86 FA Cup), Ֆուտբոլի Անգլիայի գավաթի 105-րդ խաղարկությունն է, որում հաղթեց «Լիվերպուլ» ֆուտբոլային ակումբը։


== Եզրափակիչ ==
Միմոզա (այլ կիրառումներ)

Միմոզա, կարող է վերաբերել՝

Միմոզա - տոնական աղցան
Միմոզա - ալկոհոլային կոկտեյլ, Նարնջի հյութի և շոմպայնի խառնուրդ
Մայքլ Չիմինո (դերասան)

Մայքլ Չիմինո (անգլ.՝ Michael Cimino, նոյեմբերի 10, 1999(1999-11-10), Լաս Վեգաս, Նևադա, ԱՄՆ), ամերիկացի դերասան։ Առավել հայտնի է «Անաբելը վերադառնում է տուն» ֆիլմում կատարած Բոբ Փալմերիի և Hulu հեռուստաալիքի «Սիրով, Վիկտոր» հեռուստասերիալում կատարած Վիկտոր Սալազարի դերով, հեռուստասերիալը հանդիսանում է 2018 թվականին թողարկված «Սիրով, Սայմոն» հեռուստասերիալի սփին օֆը։


== Կյանք և կարիերա ==
Ծնվել և մեծացել է Նևադայի Լաս Վեգաս քաղաքում։ Հայրն ունի իտալագերմանկան ծագում, իսկ մայրը՝ պուերտոռիկյան։ Տարրական դասարաններում բախվել է ռասիզմի` ասելով, որ երեխաները նրան գցում էին գետնին և հարվածում, ասում էին, որ նա խավարասերներ է ուտում, սակայն նա ասում է, որ այդ փորձությունները նրան ավելի կարեկցող են դարձրել այլոց նկատմամբ։ Իր դերասանական կարիերան սկսել է ութ տարեկանում, երբ միացել է եկեղեցու մեկ այլ անդամի դասավանդած դերասանական արվեստի ուսուցման խմբակին։ Ավագ դպրոցը շուտ է ավարտել՝ ցանկանալով խորանալ դերասանական արվեստում և որոշել է չընդունվել քոլեջ։
Նկարահանվել է GEICO ընկերության գովազդային հոլովակում և 2016 թվականին Nickelodeon հեռուստաալիքով հեռարձակվող «Հուսադրողները» սերիալում։ 18 տարեկան հասակում տեղափոխվել է Լոս Անջելես։ Դերակատարում է ունեցել 2019 թվականին թողարկված «Անաբելը վերադառնում է տուն» սարսափ ֆիլմում, որտեղ կատարել է Բոբ Փալմերիի դերը։ Նա զվարճանում է կիթառ նվագելով և ունի իր «Everything I Own» երգը, որը ֆիլմի սաունդթրեքն է։
2019 թվականի օգոստոսին հրապարակվել է, որ կատարելու է Վիկտոր Սալազարի գլխավոր դերը Disney+-ի «Սիրով, Վիկտոր» հեռուստասերիալում։ Հեռուստասերիալը հետո հեռարձակվել է Hulu-ով, որտեղ պրեմիերան կայացել է 2020 թվականի հունիսին։ Նա խորհրդակցել է իր գեյ զարմիկի հետ, որպեսզի կարողանա դարձնել Վիկտորի կերպարը ավելի հասկանալի և իրական։
Չիմինոն հետերոսեքսուալ է, այնուամենայնիվ իր կողմնորոշման մասին ասել է.

Ես չեմ ուզում ինձ դնել տուփի մեջ և այնպիսի իրավիճակում, որ եթե 10 տարի անց ես հանդես գամ որպես բիսեքսուալ կամ գեյ, ես պաշտպանեմ իմ ինքնությունը, որը հավատարիմ կմնա ինձ։
2020 թվականին միացել է «Սև արկղի» հնչյունավորման թիմին, որը գիտաֆանտաստիկ սցենարով մուլտսերիալ է։
2021 թվականի հունիսի 15-ին թողարկել է իր առաջին սինգլը՝ «Love Addict»: Առաջին անգամ երգը կատարել է 2021 թվականի հունիսի 3-ին Good Morning America շոուի էպիզոդի ժամանակ։


== Ֆիլմագրություն ==


=== Ֆիլմ ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Մայքլ Չիմինո Internet Movie Database կայքում
Հիներ Սալեեմ

Հիներ Սալեեմ (քրդերեն` هونه‌ر ساله‌م), Huner Salim, մարտի 9, 1964(1964-03-09) կամ մարտի 9, 1965(1965-03-09), Իրաքյան Քուրդիստան, Իրաք), քուրդ կինոռեժիսոր։


== Կենսագրություն ==
17 տարեկանում հեռացել է Իրաքից և բնակություն հաստատել Իտալիայում, որտեղ հաճախել է դպրոց և ավարտել է համալսարան։ Այնուհետև տեղափոխվել է Փարիզ, որտեղ ապրում և ստեղծագործում է։
1992 թվականին՝ Իրաք-քուվեյթյան պատերազմից հետո,  գաղտնի նկարահանել է Իրաքի քրդերի կենսապայմանները, որը ցուցադրվել է Վենետիկի կինոփառատոնում։ 1998 թվականին նկարահանել է իր առաջին ֆիլմը՝ Vive la mariée... et la libération du Kurdistan, 2000 թվականին՝ երկրորդ ֆիլմը՝  Passeurs de rêves, 2003 թվականին՝ երրորդը՝ Vodka Lemon, որը Վենետիկի կինոփառատոնում արժանացել է Սան Մարկո մրցանակի։ 2005 թվականին Ֆրանսիայի մշակույթի նախարարության կողմից արժանացել է Chevalier des Arts et Lettres տիտղոսին։ «Հորս հրացանը» խորագրով նրա հուշերը տպագրվել են ֆրանսերեն, անգլերեն, հունարեն, թամիլերեն։
2013 թվականին նկարահանել է My Sweet Pepperland ֆիլմը, որը ներկայացվել է Կաննի կինոփառատոնի Un Certain Regard անվանակարգում։ Այս ֆիլմի համար Սալեեմը ներկայացվել է Asia Pacific Screen Asia Pacific Screen ռեժիսորական նվաճումների մրցանակի։


== Կինոնկարներ ==
Որպես ռեժիսոր և սցենարիստ

Vive la mariée... et la libération du Kurdistan (1997)
Passeurs de rêves (2000)
Absolitude (2001) (TV)
Vodka Lemon (2003)
Kilomètre zéro (2005)
Dol (2007)
Les Toits de Paris (2007) (English Title։ Beneath the Rooftops of Paris)
Si tu meurs, je te tue (2011)
My Sweet Pepperland (2013)


== Երկեր ==
«Հորս հրացանը. մանկություն Քուրդիստանում», ֆրանսերենից թարգմանել է Կատերին Թեմերսոնը, 112 pp., Farrar, Straus and Giroux. January 2005, ISBN 0-374-21693-2.
To doufeki tou patera mou, ֆրանսերենից թարգմանել է Էֆի Կորոմիլան, 181 pp., Okeanida,Athens, February 2004, ISBN 960-410-324-5.


== Ծանոթագրություններ ==
Դմիտրի Իվանովսկի

Դմիտրի Իոսիֆովիչ Իվանովսկի (հոկտեմբերի 28 (նոյեմբերի 9), 1864, Գդով, Սանկտ Պետերբուրգի նահանգ, Ռուսական կայսրություն - հունիսի 20, 1920(1920-06-20), Դոնի Ռոստով, Դոնի մարզ, ՌԽՖՍՀ), բույսերի ֆիզիոլոգ, մանրէաբան, վիրուսոլոգիայի հիմնադիրը։
Ավարտել է Պետերբուրգի համալսարանի ֆիզիկա-մաթեմատիկական ֆակուլտետի բնապատմական բաժինը (1888)։ 1895-1901 թվականները՝ Պետերբուրգի համալսարանի պրիվատ դոցենտ, 1901-1910 թվականները՝ Վարշավայի, 1915 թվականից՝ Դոնի համալսարանների պրոֆեսոր։ 1892 թվականին Իոսիֆովին բացահայտեց, որ ծխախոտի մոզաիկ հիվանդության հարուցիչը անտեսանելի է մանրադիտակով, անցնում է բակտերիային և հախճապակյա ֆիլտրերով, չի աճում սովորական սննդարար միջավայրում։ Հիվանդության այդ հարուցիչը Իոսիֆովիչն անվանեց վիրուս։ Իոսիֆովիչու աշխատանքները վերաբերում են հիվանդ բույսերում ընթացող ֆիզիոլոգիական պրոցեսներին, խմորասնկերի սպիրտային խմորմանը և բույսերի քլորոֆիլին։


== Ծանոթագրություններ ==
Փրովերս շրջան (Կոլորադո)

Փրովերս շրջան (անգլ.՝ Prowers County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 4261 կմ² է, բնակչությունը՝ 12551 մարդ (2010 թ. տվյալներով)։ Շրջկենտրոնն է Լամար բնակավայրը։ Կազմավորվել է 1889 թ.։
Սամեդ Վուրղունի տուն-թանգարան

Սամեդ Վուրղունի տուն-թանգարան (ադրբ.՝ Səməd Vurğunun ev-muzeyi), տուն-թանգարան, որտեղ ապրել է ադրբեջանցի գրող, դրամատուրգ, գիտնական, հասարակական գործիչ, պետական մրցանակի կրկնակի դափնեկիր, ժողովրդական բանաստեղծ, ԱԽՍՀ արվեստի վաստակավոր գործիչ, ԱԽՍՀ ԳԱ ակադեմիկոս Սամեդ Վուրղունը։ Սամեդ Վուրգունի տուն-թանգարանը Ադրբեջանում առաջին հիշատակի թանգարանն է։


== Թանգարանի պատմություն ==
Թանգարանը գտնվում է բնակելի շենքի 3-րդ հարկում գտնվող վեց սենյականոց բնակարանում։ Շենքը կառուցվել է 19-րդ դարում։ Սամադ Վուրղունն այս բնակարանում ապրել է վերջին երկու տարիների ընթացքում։ Տուն-թանգարանը Հանրապետական կառավարության որոշմամբ կազմակերպվել է 1974 թ։ Սակայն, թանգարանի հանդիսավոր բացումը տեղի ունեցավ 1975 թ. hոկտեմբերի 6-ին։ Վերին Սալահլի գյուղում գտնվող «Պոեզիայի տունը» թանգարանի մասնաճյուղն է։ 2004 թվականին Նախագահ Իլհամ Ալիևը հանձնարարել է «Պոեզիայի տան» վերանորոգման և վերակառուցման համար։ 2011 թ. փետրվարի 9-ին Գազախ քաղաքում տեղի ունեցավ Սամադ Վուրգինի «Պոեզիայի տան» բացումը։ 2011 թ. դեկտեմբերի 13-ին Նախագահ Իլհամ Ալիևը ստորագրել է հրամանագիր ժողովրդական բանաստեղծ Սամեդ Վուրգունի տուն-թանգարանում վերանորոգման մասին.


== Գործունեություն ==
Հուշանվերներ, բնօրինակ լուսանկարներ, նկարներ, ձեռագրեր, հետազոտական աշխատանքներ, նվերներ, վերջին տարիների ամսագրեր և այլն նյութերը հարստացրել են թանգարանային ֆոնդը։ Այս ամենը պատկանում է Սամադ Վուրգունին։ Ներկայումս ցուցահանդեսների ընդհանուր քանակը գերազանցում է 16.000-ը։ Թանգարանի երեք սենյակները-բանաստեղծի աշխատասենյակ, հյուր և ննջասենյակները պահվում են ինչպես իր առողջության մեջ։ իսկ մյուս երեք սենյակներում ստեղծվել է ցուցահանդեսը։


== Թանգարանների տնօրեններ ==
Խավար Վաքիլովա (1975-2006)
Այպենիզ Վաքիլովա (2006-2009)
Այգուն Վաքիլովա (2009- 2015)
Նուշաբա Վաքիլովա (2016- )


== Սամեդ Վուրղունի տուն-թանգարանի տեսարանները ==

		
		
		
		


== Տես նաև ==
Ադրբեջանի պատմության թանգարան (Բաքու)
Ադրբեջանի արվեստի ազգային թանգարան
Բաքվի ժամանակակից արվեստի թանգարան
Նիզամի Գյանջևիի անվան ադրբեջանական գրականության թանգարան
Ջալիլ Մամեդկուլիզադեի տուն-թանգարան
Սամեդ Վուրղուն


== Ծանոթագրություններ ==
Յոն Պետրեսկու

Յոն Պետրեսկու (Petrescu, 1851 - 1932), ռումինացի դերասան, ծագումով հայ։
Երիտասարդ տարիներին Բուխարեստում անդամակցել է «Հայաստան» հայրենասիրական ընկերությանը։ 1878 թվականից խաղացել է Բուխարեստի Ազգային թատրոնում, հանդես եկել դասական կատակերգություններում, անտիկ ողբերգություններում, պատմական դրամաներում, մելոդրամներում, ժամանակակից արևմտաեվրոպական դրամատուրգների պիեսների ներկայացումներում։ Համարվել է ազգային թատրոնի խոշոր վարպետ, արժանացել Լ․ Կարաջալեի բարձր գնահատանքին։ Դերերից են՝ Տոմշա, Մոշ Վընտուրա-Ցարը (Վ․ Ալեքսանդրիի «Դեսպոտ-իշխանը», «Գյուղի տզրուկները»), Գրոզ (Բ․ Դելավրանչայի «Լուչաֆըրուլ»), Դրագոմիր (Ա․ Դավիլայի «Վլայկու Վոդը»), լավագույնը՝ Տրահանաքե (Կարաջալեի «Կորած նամակը»)։ Խաղացել է նաև Օրգոն (Սոլիերի «Տարտյուֆ»), Յագո, Լիր արքա, Համլետ, Մակդուֆ (Շեքսպիրի «Օթելլո», «Լիր արքա», «Համլետ», «Մակբեթ»), Քին (Ա․ Դյումա հոր «Քին») և այլն։
Սարյակներ

Անվան այլ կիրառումների համար տե՛ս՝ Դրանիկներ (այլ կիրառումներ)
Սարյակ (լատ.՝ Sturnus), ճնճղուկանմանների կարգի թռչուններ։ Դրանիկների ցեղի մեջ մտնում են գրեթե 111 տեսակներ, որոնց ներկայացուցիչները քիչ են տարբերվում միմյանցից թե արտաքինով և թե կենսակերպով։ Հայաստանում հանդիպում են 2 տեսակ՝ սովորականը և վարդագույնը։ Սարյակ բառը պարսկերեն է, հայերեն անվանումը ,,Դրանիկ-հայերեն-զարդարուն,, է, կա նաև բարբառային ,,Սարասմայ-Sturnus vulgaris-caucasicus-հայերեն -սարասել-հարմարել,կարգել,, և ,,Պորշոլկ-Sturnus vulgaris purpurascens-հայերեն-փորշողք-փայլփոր,, ձևերը։


== Ապրելակերպ ==
Սարյակները սովորաբար չվող, երամային թռչուններ են։ Հայաստանի տարածքում բնակվող սովորական սարյակը նաև նստակյաց կյանք է վարում և տաք ձմռանը չի չվում։ Գարնանը բնակվում են այգիներում, դաշտերում և մարգագետիններում։
Գարնան ու ամռան ամիսներին նրա փետրածածկը սևավուն է, արևի լույսի տակ՝ մանուշակագույն՝ կանաչ փայլով, իսկ աշնանն ու ձմռանը փետրածածկը բաց գույնի է՝ համաչափ տարածված սպիտակ պուտերով, ինչը թռչնին գրավչություն է տալիս։ Սովորական սարյակները գարնան ավետաբերներ են։ Մեծ երամներով նրանք վերադառնում են մարտ–ապրիլին և բնադրում չոր խոտերից, բրդի ծվեններից ու փետուրներից ծառերի փչակներում, պատերի ճեղքերում հյուսում են իրենց բույնը, բնադրում են նաև մարդու անմիջական հարևանությամբ՝ արհեստական բներում։ Մայիսի սկզբին էգը 4–5 երկնագույն ձվեր է դնում։ Նույն ամսի կեսերին հայտնվում են ձագերը, որոնք 3 շաբաթ անց թռչում հեռանում են բնից և սկսում ինքնուրույն կյանք վարել։ Հայաստանի տարածքում սովորական սարյակները հանդիպում են ամենուրեք՝ բացառությամբ ցածրադիր վայրերի։ Վարդագույն սարյակներն իրենց ձմեռանոցներից վերադառնում են մայիսի առաջին կեսին։


== Արտաքին տեսք ==
Մարմնի չափերով (երկարությունը 21,5 սմ է, կենդանի զանգվածը՝ 70–90 գ) նրանք գրեթե չեն տարբերվում սովորական սարյակից, միայն թե նրանց մեջքի և որովայնի փետուրները վարդագույն են, իսկ գլուխը, թևերն ու պոչը՝ սև։ Արուները գլխին ունեն երկար, փուփուլանման փետուրներ։ Վարդագույն սարյակները բնադրում են մեծ գաղութներով (ավելի քան 10 հազար թռչուն)։ Թեև կեր են հայթայթում նաև մարդկանց բնակավայրերի մոտ, բայց բնադրում են նրանցից հեռու՝ քարակույտերի մեջ, ժայռերի ծերպերում։ Վարդագույն սարյակների բնադրագաղութներ կան Արագածի, Գեղամա լեռների քարքարոտ լանջերին։ Բույնը պատրաստում են չոր խոտերից, բարակ ցողուններից։ Դնում են 4–6 երկնագույն ձվեր, որոնցից հունիսի 2-րդ կեսին դուրս են գալիս ձագերը։
Սարյակները սնվում են հիմնականում միջատներով, նաև զանազան պտուղներով (գերադասում են թութը) և հատապտուղներով։
Սարյակները շատ օգտակար թռչուններ են. ոչնչացնում են բազմաթիվ վնասատու միջատների, հատկապես՝ մորեխների։ Վարդագույն սարյակները 1 գաղութի սահմաններում կարող են ոչնչացնել մեծ քանակության վնասատու միջատներ։ Ուստի սարյակներին հարկավոր է պահպանել։


== Տեսակներ ==
Բրամինյան սարյակ (Sturnus pagodarum)
Կամբոջական սարյակ (Sturnus burmannicus)
Կարմրակտուց սարյակ (Sturnus sericeus)
Սովորական սարյակ (Sturnus vulgaris)
Sturnus sturninus
Sturnus contra
Վարդագույն սարյակ (Sturnus roseus)
Մոխրագլուխ սարյակ (Sturnus malabaricus)
Մոխրագույն սարյակ (Sturnus cineraceus)
Սպիտակերես սարյակ Sturnus albofrontatus
Սևաթև սարյակ (Sturnus melanopterus)
Սևավիզ սարյակ (Sturnus nigricollis)
Սև սարյակ (Sturnus unicolor)


== Պատկերասրահ ==
Կենդանական աշխարհի մոնիտորինգ

Կենդանական աշխարհի մոնիտորինգ, վայրի կենդանիների, հազվագյուտ, անհետացող, Կարմիր գրքում գրանցված ու արդյունագործական նշանակություն ունեցող տեսակների տարածվածության, քանակի, վիճակի, ինչպես նաև դրանց կենսավայրերի, բնադրավայրերի, տեղաշարժման ուղիների և էկոհամակարգերի վիճակի ու որակի վերահսկողության, ամբողջության գնահատման, բացասական երևույթների կանխատեսման և կանխարգելման, ժամանակին հայտնաբերման ու վերացման նպատակով իրականացվող երկարատև դիտարկումների համակարգ։
Կենդանական աշխարհի մոնիտորինգը նպաստում է կենդանիների պահպանության և կայուն օգտագործման կազմակերպմանը։
Կենդանական աշխարհի մոնիտորինգ իրականացնում են բնապահպանության նախարարության կենսառեսուրսների կառավարման գործակալությունը, Կենդանաբանության ինստիտուտը, Հիդրոէկոլոգիայի և ձկնաբանության ինստիտուտը։
Էրիկ Յուան

Էրիկ Յուան ((չինարեն՝ 袁征), փետրվարի 20, 1970(1970-02-20), Tai'an, Q10379912?, Շանդուն, Չինաստան), չին-ամերիկացի միլիարդատեր, «Zoom Video Communications» ընկերության գլխավոր տնօրեն և հիմնադիր, որի 22 % բաժնեմասը պատկանում է նրան։


== Վաղ տարիներ ==
Էրիկ Յուանը ծնվել և մեծացել է Թայանում՝ արևելյան Չինաստանի Շանդունգ նահանգում՝ լեռնային ինժեներների ընտանիքում։ Չորրորդ դասարանում Յուանը սկսել է հավաքել շինարարական մնացորդներ՝ կանխիկ գումարով պղինձը օգտահանության ենթարկելու համար։ 
1987 թվականին որպես առաջին կուրսի ուսանող՝ Յուանը մտածել է նորամուծություն մտցնել տեսազրույցի մեջ, այդ քայլին նրան մղել է սիրեցյալին այցելելու ցանկությունը՝ առանց տասը ժամ գնացքներում անցկացնելու։ Շանդունսկի գիտության և տեխնոլոգիայի համալսարանում ստացել է կիրառական մաթեմատիկայի բակալավրի, իսկ Չինաստանի լեռնահանքային և տեխնոլոգիական համալսարանում՝ հանքարդյունաբերության ոլորտի մագիստրոսի աստիճան։ Յուանը սովորել է նաև Սթենֆորդի համալսարանի բիզնես կառավարման գործադիր ծրագրում և 2006 թվականին ստացել MBA աստիճան։


== Կարիերա ==
Չորս տարի անց՝ համալսարանն ավարտելուց հետո, Յուանը աշխատել է Ճապոնիայում։ Ոգեշնչվելով Բիլ Գեյթսից, որը 1994 թվականին ելույթ է ունեցել Ճապոնիայում, Յուանը տեղափոխվել է Սիլիկոնային հովիտ, որպեսզի միանա տեխնոլոգիական բումին։ Այդ ժամանակ Յուանը մի փոքր խոսում էր անգլերեն և ինը անգամ հայտ է ներկայացրել ամերիկյան վիզա ստանալու համար դիմել է։
ԱՄՆ ժամանելուց հետո Յուանը միացել է WebEx-ին, որը ստարտապ է վիդեոկոնֆերանսի անցկացման համար։ Cisco Systems-ը ընկերությունը ձեռք է բերել 2007 թվականին, այդ ժամանակ Յուանը  ծրագրային ապահովման զարգացման փոխնախագահն էր։ 2011 թվականին Յուանը Cisco-ի ղեկավարությանը ներկայացրել է սմարթֆոնների համար վիդեոկոնֆերանսների նոր համակարգ։ Երբ գաղափարը մերժվել է, Յուանը հեռացել է Cisco-ից, որպեսզի հիմնի իր սեփական ընկերությունը՝ Zoom Video Communications-ը։
2019 թվականին Zoom-ը դարձել է հանրային ընկերություն, նախնական հանրային առաջարկի միջոցով այս ընթացքում Յուանը դարձել է միլիարդատեր։


== Անձնական կյանք ==
Յուանը ամուսնացել է 22 տարեկան հասակում, երբ Չինաստանի հանքարդյունաբերության և տեխնոլոգիական համալսարանի մագիստրատուրայի ուսանող էր։ Ունի երեք երեխա։ Ապրում է Կալիֆոռնիա նահանգի Սանտա Կլարա քաղաքում։


== Ծանոթագրություններ ==
Քեթան

Քեթան, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Բոլոտնոյե (Ուրունայի վտակ)

Բոլոտնոյե (ռուս.՝ Болотное), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ուրնա գետի աջ ափով՝ 18 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100212115100001172
Հիդրոլոգիական ուսումնասիրությունների կոդը - 115100117
Ավազանի կոդը - 13.01.01.002

Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լինդսի Սնել

Լինդսի Սնել (անգլ.՝ Lindsey Snell, , Ֆլորիդա), ամերիկացի լրագրող, մեկնաբանում է կովկասյան, Միջին Արևելքի և Հյուսիսային Աֆրիկայի հակամարտություններն ու ճգնաժամերը։


== Գործունեություն ==
Սնելը հեղինակել է տեսանյութեր և վավերագրական ֆիլմեր, որոնք օգտագործել են ABC News, MSNBC, Vice Media, Discovery Digital Networks, VICE on HBO և Ozy լրատվականները, նրա տպագիր նյութերը լույս են տեսել Foreign Policy, The Daily Beast, North Press Agency և The Investigative Journal պարբերականներում։
2011 թվականին Սնելը հեղինակել է լիամետրաժ վավերագրական Square Grouper: The Godfathers of Ganja ֆիլմը, որի պրեմիերան կայացել է 2011 թվականին, SXSW փառատոնի ժամանակ։
Սնելը մասնակցել է «Կոկաինի կովբոյները. վերաթողարկված» (Cocaine Cowboys: Reloaded), «Լայմլայթ» (Limelight) լիամետրաժ վավերագրական ֆիլմերի ստեղծմանը, որոնց առաջնախաղը եղել է 2011 թվականին, Tribeca կինոփառատոնի շրջանակներում։
Եղել է 30 for 30 կարճամետրաժ վավերագրական ֆիլմերի հետազոտող, որոնք հեռարձակվել են ESPN-ի կողմից։


== Անձնական տեղեկատվության տարածում թուրք ծայրահեղ ազգայնականների կողմից ==
2021 թվականի հունիսին, իր ծննդյան օրվա նախօրեին Սնելը թվիթթերյան հաղորդագրություն է ստացել թուրք ծայրահեղ ազգայնական «Գորշ գայլեր» կազմակերպության կողմից։ Նրանք ձեռք էին բերել լրագրողի ծննդյան ամսաթիվն ու բնակության հին հասցեն։ Այս մասին Թվիթթերում բարձրաձայնելուց հետո հաղորդագրությունները հեռացվել են։ Այնուամենայնիվ, թուրքական «Արդարություն և զարգացում» կուսակցության համակիրները շարունակել են շրջանառել այն։


== Առևանգում Սիրիայում և բանտարկություն Թուրքիայում ==
2016 թվանանին աշխատանքի ընթացքում Սնելը Սիրիայի Հալեպ քաղաքում առևանգվել է Ջաբհաթ Ֆաթհ աշ-Շամի կողմից։ Նա փախել է իրեն առևանգած խմբից երկու շաբաթվա գերությունից հետո։ Սիրիայից Թուրքիա անցնելիս նա օգոստոսի 6-ին ձերբակալվել է թուրքական իշխանությունների կողմից և 67 օրով բանտարկվել է թուրքական բարձր վերահսկողությամբ Իսքենդերուն և Հաթայ բանտերում։ Այս ընթացքում թուրքական մամուլը մեղադրել է նրան Կենտրոնական հետախուզական վարչության լրտես լինելու և ռազմական գոտին սահմանախախտելու համար։ Սնելն ազատ է արձակվել է 2016 թվականի հոկտեմբերին։ 2018 թվականին Բաղդադ ճամփորդելիս Թուրքիան Սնելին ձերբակալելու անհաջող փորձ է արել։


== Թուրքիայի ներգրավվածությունն Արցախում, 2020 ==
2020 թվականի սեպտեմբերի 22-ին, Արցախի 44-օրյա պատերազմից 5 օր առաջ, Սնելն իր թվիթթերյան օգտահաշվում գրառում է արել այն մասին, որ թուրքական աջակցություն ունեցող Սիրիական ազգային բանակի վարձկանները Թուրքիայով բերվել են Բաքու՝ Լեռնային Ղարաբաղում ադրբեջանական ուժերին օգնելու համար։


== Ծանոթագրություններ ==


== Արտաքին հղումներ ==
Լինդսի Սնել Internet Movie Database կայքում
Ishgal
Արտագերս (բերդ)

Անվան այլ կիրառումների համար տե՛ս՝ Արտագերս (այլ կիրառումներ)Արտագերս, պատմական բերդ Մեծ Հայքի Այրարատ նահանգի Արշարունիք գավառում։ Մինչ այժմ նրա հստակ տեղը ճշտված չէ։ Ոմանք այն նույնացնում են նույն գավառում գտնվող և հետագա պատմիչների կողմից հիշատակվող Կապույտ բերդի հետ։ Հիշատակվում է հայ և օտար պատմիչների երկերում կապված IV դարի պատմական անցքերի հետ։ Արշակ Բ վերակառուցել է այն՝ պահելով այնտեղ արքունի գանձարանը։ Արտագերսում էր պատսպարվել նրա կին՝ Փառանձեմը՝ թագավորի գերվելուց հետո, երբ պարսկական բանակը արշավեց Հայաստանի վրա։ Բերդապահ զորքը թագուհու գլխավորությամբ ավելի քան մեկ տարի (368-369 թթ.) դիմադրել է թշնամուն, որը պաշարել էր ամրոցը։


== Աղբյուրներ ==
Թ. Խ. Հակոբյան, Հայ ժողովրդի պատմության հիշարժան վայրերը, Երևան, 1990։
Ռախման Զիլուր

Ռախման Զիլուր (բենգալերեն՝ জিল্লুর রহমান, մարտի 9, 1929(1929-03-09), Bhairab Upazila, Kishoreganj District, Dhaka Division, Բենգալյան նախագահություն, Բրիտանական Հնդկաստան, Բրիտանական կայսրություն - մարտի 20, 2013(2013-03-20), Սինգապուր), բանգլադեշցի քաղաքական և պետական գործիչ։     


== Կենսագրություն ==
Ծնվել է փաստաբանի ընտանիքում։ Կրթություն է ստացել Դաքքայի համալսարանի պատմության և իրավաբանության ֆակուլտետներում։ 1952 թվականին միացել է բենգալյան ազատագրական շարժմանը։ 1970 թվականին ընտրվել է Պակիստանի խորհրդարան, որի մասն էր կազմում Բանգլադեշը։ Նա եղել է Բանգլադեշի չճանաչված ազգային կառավարության ակտիվ գործիչ։ 
Երկրի անկախության հռչակումից հետո շարունակել է մասնակցել քաղաքականությանը, եղել է «Ավամի լիգայի» գլխավոր քարտուղարը։ 1973 թվականից եղել է Բանգլադեշի խորհրդարանի անդամ։ Նախագահ Ռախման Մուջիբուր Ռախմանի սպանությունից հետո երկրի նոր ռազմական ղեկավարության կողմից ճնշումների է ենթարկվել։  
1996-2001 թվականներին Շեյխ Հասինայի ղեկավարությամբ նախարարական պաշտոններ է զբաղեցրել «Ավամի լիգայի» կառավարությունում։ 2009 թվականից նրա իշխանությանը վերադառնալուց հետո դարձել է Բանգլադեշի նախագահը (քանի որ, նա ընտրություններում միակ գրանցված թեկնածուն էր և 2009 թվականի փետրվարի 12-ին նախագահ է հռչակվել` առանց քվեարկության)։ 
Նա ամուսնացած էր «Ավամի լիգայի» ակտիվիստի հետ, որը սպանվել է 2004 թվականին` ահաբեկիչների կողմից։ Մահացել է 2013 թվականի մարտի 20-ին, Սինգապուրի հիվանդանոցներից մեկում։ Մահվանից քիչ առաջ հոսպիտալացվել է շնչառական խնդիրների պատճառով։ 


== Ծանոթագրություններ ==
Միխայլովկա (գյուղ, Շախտյորսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Միխայլովկա գյուղում բնակվում էր 653 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կառլոս Սանչես Մորենո

Կառլոս Ալբերտո Սանչես Մորենո (իսպ.՝ Carlos Alberto Sánchez Moreno, փետրվարի 6, 1986(1986-02-06), Կիբդո, Կոլումբիա), կոլումբիացի ֆուտբոլիստ։ «Աստոն Վիլա» ակումբի և Կոլումբիայի ազգային հավաքականի կիսապաշտպան։ 2014 թվականի ֆուտբոլի աշխարհի առաջնությանան մասնակից։ Իր ազդեցիկ կառուցվածքի պատճառով նա ստացել է «ժայռ» մականունը։


== Ակումբային կարիերա ==


=== Կարիերան Ուրուգվայում ===
Սանչեսը իր ֆուտբոլային կարիերան սկսել է «Դանուբիո» ակումբի ակադեմիայում։ 2005 թվականին նա տեղափոխվեց «Պիվեր Պլեյտ» և նրա դեբյուտը ակումբում եղավ Ուրուգվայի առաջնությունում։ Ակումբում խաղաց 2 տարի, այդ ժամանակահատվածում 40 խաղում նա խփեց 1 գոլ։ 


=== «Վալանսեն» ===
2007 թվականին Սանչեսը տեղափոխվեց ֆրանսիական «Վալանսեն»։ Ակումբում խաղաց 5 տարի, անցկացրեց 155 խաղ և խփեց 9 գնդակ։ Օգոստոսի 4-ին Սանչեսը խաղաց իր դեբյուտը ակումբի կազմում, Ֆրանսիայի առաջնությունում՝ Լիգա 1-ում, ընդդեմ «Թուլուզ»-ի։


=== «Էլչե» ===
2013 թվականին Սանչեսը տեղափոխվեց իսպանական «Էլչե»։ Նրա դիմաց վճարել են 3,7 միլիոն եվրո։ Լա Լիգայում նա իր դեբյուտը արեց օգոստոսի 24-ին, ընդդեմ «Ռեալ Սոսեդադ»-ի։


== Աստոն Վիլա ==
2014 թվականին նա տեղափոխվեց անգլիական «Աստոն Վիլա»։ Նրա դիմաց Աստոն Վիլան վճարեց 4,7 միլիոն եվրո։ Օգոստոսի 23-ին նա ակումբում խաղաց իր դեբյուտը, անգլիական Պրեմիեր Լիգայում։


== Ծանոթագրություններ ==